LALIN อัดแคมเปญใหญ่กระตุ้นยอดขาย Q4 รับมาตรการกระตุ้นอสังหาฯ
LALIN อัดแคมเปญใหญ่กระตุ้นยอดขาย Q4/58 ตอบรับมาตรการกระตุ้นอสังหาฯ 
22 ต.ค. 2558

นายชูรัชฏ์ ชาครกุล กรรมการรองผู้จัดการใหญ่ บริษัท ลลิล พร็อพเพอร์ตี้ จำกัด (มหาชน) หรือ LALIN เปิดเผยว่า บริษัทเปิดตัวแคมเปญ “ลลิล ตอบรับมาตรการรัฐ” กู้ง่าย จองเพียง 5,000 บาท ให้ครบเฟอร์นิเจอร์ เครื่องปรับอากาศ ปั๊มน้ำและแทงค์น้ำ ฟรีทุกค่าใช้จ่ายวันโอน ทั้งค่าโอนกรรมสิทธิ์ ค่าจดจำนอง ประกันมิเตอร์น้ำ-ไฟ และรับเพิ่มเครื่องใช้ไฟฟ้า เพื่อนำมากระตุ้นยอดขายสำหรับไตรมาสสุดท้ายของปีนี้ สิ้นสุดการรับสิทธิวันที่ 31 ธ.ค.58 นี้          
ทั้งนี้ ผลจากมาตรการกระตุ้นอสังหาริมทรัพย์จะมีส่วนช่วยหนุนให้ภาพรวมตลาดที่อยู่อาศัยในทุกระดับราคาในช่วงไตรมาส 4/58 ฟื้นตัวดีขึ้นอย่างต่อเนื่องถึงไตรมาส 1/59 ขณะเดียวกันคาดการณ์ว่าผู้ประกอบการอสังหาริมทรัพย์ค่ายต่างๆ รวมทั้งธนาคารพาณิชย์จะเร่งทยอยนำเสนอแคมเปญโปรโมชั่น และสินเชื่อบ้านอัตราพิเศษออกมาเพิ่มเติม ซึ่งจะเป็นปัจจัยสำคัญทำให้ผู้บริโภคตัดสินใจซื้อได้เร็วขึ้น